Na osnovu člana 7 Zakona o upravljanju i unutrašnjim kontrolama u javnom sektoru („Službeni list CG“, broj 75/18), v.d. sekretarke Sekretarijata za imovinu Opštine Tuzi, donosi

**INTERNO UPUTSTVO**

**O**

**NAČINU UZIMANJA POSLOVNIH PROSTORA U ZAKUP**

**Član 1**

Ovim Internim uputstvom uređuje se postupak uzimanja poslovnih prostora u zakup, obaveze zakupca i zakupodavca i period na koji Opština Tuzi (u daljem tekstu:Opština) uzima u zakup poslovni prostor.

 **Član 2**

Izrazi koji se u ovom uputstvu koriste za fizička lica u muškom rodu podrazumijevaju iste izraze u ženskom rodu.

**Član 3**

Starješina organa lokalne uprave, stručne i posebne službe u pisanoj formi podnosi zahtjev za zakup poslovnog prostora predsjedniku Opštine.

**Član 4**

Predsjednik Opštine razmatra opravdanost zahtjeva i prosledjuje na dalje postupanje organu lokalne uprave nadležnom za poslove imovine.

**Član 5**

Organ iz prethodnog člana ovog uputstva priprema dokumentaciju potrebnu za zaključenje ugovora o zakupu.

**Član 6**

Ugovor o zakupu poslovnog prostora u ime Opštine, kao zakupca, potpisuje predsjednik Opštine odnosno lice koje isti ovlasti.

**Član 7**

Ugovor o zakupu poslovnog prostora se zaključuje u pisanoj formi i ovjerava od strane

nadležnog organa.

**Član 8**

Predmet zakupa mora biti određen Ugovorom kao i svrha uzimanja poslovnog prostora u

zakup.

**Član 9**

Ugovor o zakupu se zaključuje na period do godinu dana uz mogućnost produženja na dodatnih 2 (dvije) godine, odnosno ukupno sa rokom važenja od 4 godine.

**Član 10**

Prava i obaveze zakupca i zakupodavca određuju se ugovorom o zakupu.

**Član 11**

Organi iz člana 3 ovog uputstva dužni su da prilikom izrade Odluke o budžetu za narednu godinu, planiraju sredstva potrebna za plaćanje zakupnine.

**Član 12**

Evidenciju zaključenih ugovora o zakupu vode organ lokalne uprave nadležan za poslove imovine i organ lokalne uprave nadležan za poslove finansija.

**Član 13**

Ovo uputstvo stupa na snagu danom donošenja.

Broj: 09-032/21-1531

Tuzi, 10. februar 2021. godine

 **V.D. SEKRETARKE,**

 **Elvisa Redžematović**

\_\_\_\_\_\_\_\_\_\_\_\_\_\_\_\_\_\_\_\_\_